Ανακοινώθηκαν πέντε νέα επιβεβαιωμένα κρούσματα του νέου κορωνοϊού SARS-CoV-2 στη χώρα μας.

Οι τέσσερις είναι στενές επαφές των ήδη επιβεβαιωμένων κρουσμάτων και ο ένας είναι εισαγόμενο περιστατικό από Λονδίνο.

Το σύνολο των προσβληθέντων από τον νέο κορωνοϊό, ανέρχεται πλέον σε 89, σύμφωνα με τον καθηγητή και εκπρόσωπο του Υπουργείου Υγείας, Σωτήρη Τσιόδρα.

Επιδεινώθηκε η κατάσταση της υγείας του 66χρονου από την Ηλεία

Επιπλέον, έγινε γνωστό ότι επιδεινώθηκε η κατάσταση της υγείας του 66χρονου από την Ηλεία, ο οποίος νοσεί από κορωνοϊό και νοσηλεύεται εδώ και αρκετές ημέρες στη Μονάδα Εντατικής Θεραπείας του ΠΓΝ Πατρών.

Όπως αναφέρει ανακοίνωση του εκπροσώπου του υπουργείου Υγείας και καθηγητή λοιμωξιολογίας Σωτήρη Τσιόδρα, η κατάσταση του ασθενούς έχει επιβαρυνθεί σημαντικά και είναι κρίσιμη.

11 κρούσματα τη Δευτέρα

Όπως γνωστοποίησε χθες ο κ. Τσιόδρας, οι 56 από τους ασθενείς προέρχονται από την προσκυνηματική εκδρομή στο Ισραήλ και την Αίγυπτο. Συγκεκριμένα, 47 ήταν στο γκρουπ και εννέα οι επαφές τους.

Συνολικά 27 ασθενείς νοσηλεύονται, μεταξύ των οποίων και ο 66χρονος, ενώ οι υπόλοιποι ασθενείς είναι σε απομόνωση στις οικίες τους.

Μάλιστα, όπως αποκάλυψε ο εκπρόσωπος του υπουργείου, τέσσερα από τα χθεσινά κρούσματα «ορφανά», δηλαδή δεν έχουν ιστορικό έκθεσης και παραμένει άγνωστο το πώς κόλλησαν την ασθενεία.

«Τις επόμενες εβδομάδες αναμένουμε περαιτέρω αύξηση των κρουσμάτων», προειδοποίησε ο κ. Τσιόδρας, αναφέροντας πως στόχος αποτελεί η μείωση της διασποράς του ιού.

Νέα μέτρα

Παράλληλα, ανακοινώθηκαν νέα μέτρα προστασίας.

Αναλυτικά:

Ισχυρή σύσταση για την αποφυγή μετακινήσεων και ταξιδίων οπουδήποτε κι αν είναι αυτά σε ασθενείς άνω των 70 ετών, άτομα με χρόνια καρδιαγγειακά προβλήματα, χρόνια αναπνευστικά προβλήματα, σακχαρώδη διαβήτη και χρόνιες καταστάσεις ανοσοκαταστολής.

οπουδήποτε κι αν είναι αυτά σε ασθενείς άνω των 70 ετών, άτομα με χρόνια καρδιαγγειακά προβλήματα, χρόνια αναπνευστικά προβλήματα, σακχαρώδη διαβήτη και χρόνιες καταστάσεις ανοσοκαταστολής. Αυστηρή τήρηση των μέτρων υγιεινής και απαγόρευση του επισκεπτηρίου σε μονάδες θεραπείας στα νοσοκομεία.

Πρόβλεψη για ανανέωση της συνταγογράφησης για χρόνιους ασθενείς ως και 30 Ιουνίου προκειμένου να αποφεύγεται η μετακίνησή τους και η πιθανή έκθεσή τους στον κορωνοϊό.

για χρόνιους ασθενείς ως και προκειμένου να αποφεύγεται η μετακίνησή τους και η πιθανή έκθεσή τους στον κορωνοϊό. Αναστολή πολιτιστικών και καλλιτεχνικών εκδηλώσεων σε κλειστούς και ανοιχτούς χώρους που περιλαμβάνουν πάνω από 1.000 άτομα.

Αυστηρή τήρηση μέτρων υγιεινής σε οποιαδήποτε συνάθροιση περιλαμβάνει συμμετοχή άνω των 50 ατόμων. Ο κ. Τσιόδρας τόνισε επίσης η επιτροπή εμπειρογνωμόνων εισηγήθηκε το ενδεχόμενο τηλεδιάσκεψης, προκειμένου να αποφευχθεί η συνάθροιση.

Ο εργαστηριακός έλεγχος για τυχόν κρούσμα κορωνοϊού να γίνεται με αυστηρά κριτήρια όπως τα ορίζει ο ΠΟΥ.